google/wiki40b huggingface dataset:
Europeisk Ungdom

Historikk

Organisasjonen ble stiftet i 1973, etter den første folkeavstemningen om norsk EF-medlemskap i 1972. Før den offisielle opprettelsen het organisasjonen Interimstyret for Europabevegelsens Ungdom. 
Organisasjonen var sentral i den norske EU-kampen i 1994. Tidlig på 1990-tallet var Europeisk Ungdom en av Norges største ungdomsorganisasjoner med nærmere 10 000 medlemmer.

Europeisk Ungdom i dag

Europeisk Ungdom har fylkeslag i de fleste norske fylker, og lokallag i rundt 20 av de største kommunene i landet. Det organisatoriske tyngdepunktet ligger i de store byene: Oslo, Bergen, Stavanger, Trondheim, Haugesund og Tromsø.
Landsstyret er det høyeste permanente organet i Europeisk Ungdom, utenom Landsmøtene annenhver høst. Organet består av sentralstyret, fem til tre direktevalgte representanter valgt av landsmøtet, én representant fra hvert fylke og én representant fra lokallag med 100 eller flere betalende medlemmer. Sentralstyret har ansvaret for den daglige driften, og møtes oftere en landsstyret. Sekretariatet består av to personer: leder og generalsekretær. 
Organisasjonen har i overkant av 1000 betalende medlemmer (2019). Medlemmene har ofte tilknytning til andre ungdomsorganisasjoner og norske ungdomspartier som for eksempel Unge Høyre, AUF, Unge Venstre og Grønn Ungdom. Gjennomsnittsalderen ligger på rundt 21 år, med aktive medlemmer mellom 13 og 26 år.

Internasjonalt arbeid

Europeisk Ungdom er tilsluttet paraplyorganisasjonen Jeunes Européens fédéralistes (unge europeiske føderalister). Internasjonalt samarbeider Europeisk Ungdom aktivt med søsterorganisasjoner på Balkan, i Øst-Europa og i Norden.  
Siden 2003 har Europeisk Ungdom gjennomført demokratiprosjektet Balkan Training Days med deltagerorganisasjoner fra alle landene på Vest-Balkan. Prosjektet handler om demokratisering i regionen, organisasjonsutvikling og samarbeid over landegrensene. 
Fra 2010-2013 organiserte Europeisk Ungdom et liknende demokratiprosjekt i Hviterussland for å styrke det unge sivilsamfunnets forutsetning for å styrte Europas siste diktatur. Engasjementet for Hviterussland er fortsatt tilstede gjennom Free Belarus/Democracy Under Pressure, en aksjon for å sette lys på at demokratiet ikke kan tas for gitt, selv ikke i Europa. 
Europeisk Ungdom samarbeider tett med de nordiske søsterorganisasjonene, og bidro blant annet til opprettelsen av Europeisk Ungdom Island i 2010.

Årets europeer

Hvert år deler Europeisk Ungdom ut Årets europeer. Prisen deles ut til den eller de som har gjort en ekstraordninær innsats for EU-saken i Norge eller for samarbeid i Europa. Tidligere prisvinnere er blant annet Espen Barth Eide (2018), Frank Bakke-Jensen (2017), Grete Berget (2017), Hanne Skartveit (2016) Simen Ekern (2015), Eirik Riise (2014), Kjetil Wiedswang (2013), Sveinung Rotevatn (2012), Nikolai Astrup (2011), Erik Solheim (2010), Eva Joly (2009) og Kristin Clemet (2008).
Liuzhou kullkraftverk

Liuzhou kullkraftverk er et kullkraftverk i provinsen Shanxi, i det sentral-nordlige Kina. Det har en installert produksjonskapasitet på 1.400 MW. Operatør er Liuzhou Power Generation Co Ltd.
Rømgrøt og sik

Rømgrøt og sik er et musikkalbum med Eau De Vill, utgitt i 1995. Dette er bandets debutalbum. Albumet ble produsert av Bjarte Ytre-Arne.
Fisk Street kraftverk

Fisk Street kraftverk er et varmekraftverk i Cook County, i delstaten Illinois i det nordlige USA. Anlegget har en installert produksjonskapasitet på 325 MW fordelt på 8 turbiner, på 23–38 MW hver. Operatør er energiselskapet Midwest Generations LLC. 
Det stod ferdig utbygd i 1968. Brenselkilden er hovedsakelig fyringsolje.
Ivana Chubbuck

Bibliografi

Chubbuck har utgitt boken The Power of The Actor, som per 2015 hadde blitt utgitt på 18 språk.
Marxist-Leninistiska Kampförbundet

Marxist-Leninistiska Kampförbundet var en svensk ungdomsorganisasjon, opprettet i 1970, innlemmet i Röd Ungdom i 1981.
MLK var et resultat av et brudd mellom Vänsterns Ungdomsförbund og moderpartiet VPK i 1970. Etter bruddet tok ungdomsforbundet navnet MLK og fortsatte som en selvstendig organisasjon.
Politisk hadde MLK imidlertid mye til felles med daværende KFML/SKP, og organisasjonen støttet SKP ved valgene.
MLK utga bladet Stormklockan, og da MLK ble slått sammen med Röd Ungdom i 1981 fortsatte Stormklockan som organisasjonens eksterne tidsskrift.
Wushu under Asialekene 1994

Wushu under Asialekene 1994. Wushu var en av flere sporter under de tolvte Asialekene som ble arrangert i Hiroshima i Japan. Det var andre gangen wushu var med på programmet i Asialekene. Det var i alt seks øvelser, Taijiquan, Nanquan og Changquan for både menn og kvinner. Turneringene ble avviklert i perioden 12. til 14. oktober 1994. Det var 79 utøvere fra femten nasjoner som deltok. Kina ble beste nasjon med fem gullmedaljer foran Japan med en.
7sterke

7sterke er en interesseorganisasjon for industribedriftene i de syv kommunene i Glåmdalen (Sør-Odal, Nord-Odal, Kongsvinger, Eidskog, Grue, Åsnes og Våler) sør i Hedmark.
Målet med 7sterke er å gi industrien én stemme. De vil påvirke regional næringsutvikling og politikk og skape regional attraksjon. De vil stimulere til innovasjon og kompetanseutvikling og markedsføre Sør-Hedmark som industriregion.
Initiativet kom opprinnelig fra Rescon Mapei i Nord-Odal, TI Automotive i Kongsvinger, Kongsvinger kunnskapspark i Kongsvinger og Kraft Foods i Sør-Odal.
Styreleder er Trond Hagerud.
Vestindisk Pakhus (København)

Vestindisk Pakhus, beliggende i Toldbodgade mellom Amalienborg og Langelinie i København, er et tidligere pakkhus fra det 18. århundre. 
Det ble oppført i 1780 for Det Kongelige octroyerede Vestindiske Handelsselskab, arkitekten var C.F. Harsdorff som også tegnet de nærliggende Kieler Pakhus og Blå Pakhus, hvor tømmerplassene ved Toldboden tidligere hadde ligget.
Bygningen i rød teglsten har åtte etasjer, med en tidligere heisemekanisme innkapslet i et tårn mot havnefronten, samt mansardtak med sorte, glaserte taksten. Sammen med portpillarene ved innkjørslen fra Toldbodgade – som opprinnelige stammer fra Botanisk Have i Amaliegade (ca. 1752) – ble Vestindisk Pakhus fredet i 1944.
Bygningen huser i dag (2015) Den Kongelige Afstøbningssamling på de nederste etasjer. De øvre etasjer fungerer som kostymelager for Det Kongelige Teater samt for Det Kongelige Biblioteks avissamling.
Rostock kraftverk

Rostock kraftverk er et varmekraftverk i byen Rostock ved Østersjøkysten i delstaten Mecklenburg-Vorpommern i det nordøstlige Tyskland. Det har en installert produksjonskapasitet på 550 MW, fordelt på 1 blokk.
Anlegget ble påbegynt omkring 1985 og stod ferdig i 1994. Brenselkilden er kull. Operatør er energiselskapet e.ON Energie AG med 47% eierandel, mens Vattenfall eier 25% og RWE Power eier 24,6%.
Genyodonta

Utbredelse

Artene er utbredt i Afrika
Ytre Stavanger prosti

Ytre Stavanger prosti er et tjenestedistrikt i Stavanger bispedømme  i Den norske kirke.  Prosten har sete i Madlamark menighet.  Prostiet ble opprettet 1. januar 2006, da 5 sokn fra Tungenes prosti (Madlamark, Hafrsfjord, Sunde, Tasta og Vardeneset) og 3 sokn fra Stavanger domprosti (Hinna, Hillevåg og Gausel) ble slått sammen til et nytt prosti. I denne prosessen ble også gamle Karmsund prosti delt i nye Haugesund prosti og Karmøy prosti. Nåværende prost i Ytre Stavanger er Sigfred Sørensen.
Prostiet er inndelt i sokn.  Soknet er grunnenheten i Den norske kirke.  De som arbeider i kirken er enten tilsatt av soknet gjennom kirkelig fellesråd, eller de er tilsatt i prostiet.  De fleste prestene er ansatt i prostiet, og har sin tjeneste knyttet til et eller flere sokn.
Eurodesk

Eurodesk er et informasjonsnettverk rettet mot unge fra 10-30 år. Eurodesk finnes i 27 europeiske land, og nettverket hjelper unge med å orientere seg om internasjonale muligheter. Dette innebærer blant annet stipender, støtteordninger, studier og jobb i utlandet.
Eurodesk Norge er en del av Aktiv ungdom-programmet og administreres av Barne-, ungdoms- og familiedirektoratet (Bufdir).
Såretmerket

Utdeling

Alle som tjenestegjorde i militære avdelinger kunne motta merket om de møtte de kriteriene som var satt.
De som mistet en legemsdel eller synet i kamphandlinger mottok automatisk merket i sølv. Død eller fullstendig invaliditet førte til merket i gull, og merket ble utdelt til soldatens familie om han var drept. Utenom i kamphandlinger kunne merket tildeles etter frostbitt. Alle som mottok merket fikk dette innført i sin tjenestebok (Soldbuch) og fikk dessuten et tildelingsbevis (urkunde).
I mars 1943, etter forespørsel fra Joseph Goebbels, ble det også mulig for sivile å motta såretmerket. Dette gjaldt sivile som jobbet i forbindelse med produksjon av krigsmateriell eller annet arbeid som var til nytte for Tysklands krigsinnsats.

Design

Det sorte merket er nesten uten unntak stanset med innhul bakside, mens sølv- og gullversjonen av merket har hel bakside og stanset eller støpt. På begynnelsen av krigen ble det sorte merket utdelt i papirpose, mens sølv og gull ble utdelt i medaljeesker. Ettersom økonomien ble dårligere gjennom krigsårene ble også disse høyere klassene etterhvert utdelt i papirposer.

Plassering

Såretmerket ble båret på soldatens venstre brystlomme, nedenfor andre krigsmedaljer eller utmerkelser. Om mannskaper som tidligere var tildelt merket senere kvalifiserte for tildeling av et nytt merke i høyere klasse, ble det tidligere merket fjernet, slik at kun ett såretmerke ble båret på uniformen.
Valspar Championship

Transitions Championship er en golfturnering på PGA-touren. Under navnet Chrysler Championship var den tidligere en av sesongens siste turneringer og hadde derfor en viktig rolle i å avgjøre hvem som fikk automatisk spillerett på tourens neste sesong (de 125 beste på pengelisten), og hvem som får delta i The Tour Championship, et prestisjetungt mesterskap som arrangeres uken etter.  
Men fra 2007 ble den flyttet til mars.  Samtidig fikk turneringen ny sponsor, PODS Group, og dermed sitt nye navn, PODS Championship.
Keiser av India

Keiser av India var en tittel som ble benyttet av de britiske monarkene under britisk India på det indiske subkontinent fra 1876 (ved kongelig lov av 1876) og varte fram til 1948. Etter at India hadde oppnådd uavhengighet fra Storbritannia var det en overgangsperiode hvor den britiske monarken også var konge av de uavhengige besittelsene India og Pakistan.
Betegnelsen keiser av India er også benyttet til å referere til indiske keisere som Store Chola [Raja rajan] keiser Ashoka av Mauryadynastiet og keiser Akbar av Mogulriket. Eksempelvis benyttet Ashoka betegnelsen «samrat» som sin tittel, noe som betyr keiser på sanskrit og andre indiske språk. Tittelen ble også benyttet av den siste stormogulen Bahadur Shah Zafar fram til han tatt til fange av britene.
Erites

Utseende

Små til middelsstore, vanligvis brune eller brungule sommerfugler.
Erites-artene er litt smalvingede, lysbrune sommerfugler med takkete ytterside på bakvingene. Oversiden er brun med små øyeflekker langs forvingenes ytterkant og større flekker på bakvingene. Undersiden er gråaktig med to oransje siksak-tverrbånd som går over begge vingepar. Også på undersiden er det øyeflekker langs vingenes ytterkant, den bakerste flekken på forvingen er større enn de andre.

Levevis

Larvene lever for det meste på gress. Satyrini er ikke spesielt raske eller utholdende flygere, og det fleste artene er temmelig stedbundne. De fleste besøker sjelden blomster, og mange holder seg helst på litt skyggefulle steder.
Tom og Jerry

Historie

Tegnefilmene om Tom & Jerry ble produsert av Metro-Goldwyn-Mayer i Hollywood, USA fra 1940 til 1957, da deres animasjonsavdeling ble stengt. Deretter ble produksjonen satt ut til et eksternt selskap, Rembrandt Films i Øst-Europa i årene 1960-62. I 1963 returnerte produksjonen til Hollywood da selskapet Sib-Tower 12 Productions overtok frem til 1967, da med Chuck Jones som hovedansvarlig. Tegnefilmene om Tom & Jerry ble i utgangspunktet vist på kino, som korte "forfilmer." Senere ble Tom og Jerry produsert for TV av Hanna-Barbera fra 1975 til 1977 og igjen fra 1990 til 1993, mens Filmation Studios sto for produksjonen i årene 1980 til 1982.

Handling

Plottet i hver enkelt episode omhandler som regel Toms forsøk på å fange musen Jerry, og situasjoner som oppstår som en følge av dette. Han lykkes sjelden i å fange Jerry, hovedsakelig fordi Jerry later til å være atskillig smartere enn Tom, og derfor klarer å lure seg unna.

Tegneserier

Tom og Jerry utkom som tegneseriehefte i USA fra 1942 og helt fram til 80-tallet. I Norge hadde Tom & Jerry sitt eget hefte i 1958-59, men figurene var relativt ukjente i Norge på denne tiden. I 1979 ble heftet relansert av Semic forlag, denne gangen med større hell; heftet utkommer fremdeles, og blir i skrivende stund utgitt av Egmont Publishing. Siden 1980-tallet er det hovedsakelig spanjolen Oscar Martin som står for nytegnet materiale.
Brasil (mytisk øy)

Brasil, også kjent som Hy-Brasil eller andre variasjoner som Hy Breasil, Hy Breasail, Hy Breasal og Hy Brazil, er en fantomøy sagt å ligge i Atlanterhavet vest for Irland. Irsk mytologi beskriver den som dekket i tåke bortsett fra en dag hvert syvende år, da den ble synlig men fortsatt ikke kunne nås.

Navnets etymologi

Etymologien til Brasil og Hy-Brasil er ukjent, men i irsk tradisjon tenkes det å komme fra irsk Uí Breasail (som betyr «etterkommere (klan) av Breasal»), en av de historiske klanene i Nordøst-Irland.  Sammenlign gammelirsk: Í: «øy»; bres: «skjønnhet», «verdi», «stor», «mektig».
På tross av likheten har den moderne staten Brasils navn ingen tilknytning til de mytiske øyene. Det søramerikanske landet ble først døpt Ilha de Vera Cruz («Det sanne kors' øy») og senere Terra de Santa Cruz («Det hellige kors' land») av portugisiske seilere som oppdaget landet. Etter noen tiår begynte det å kalles «Brasil» grunnet utnyttelse av det frittvoksende brasiltreet, den eneste daværende eksporten. På portugisisk blir brasiltre kalt pau-brasil, der ordet brasil ofte gis etymologien «rød som glo», fra latin brasa («glo») og suffikset -il (fra -iculum eller -ilium).

Opptreden på kart

Sjøkart avbilder en øy kalt «Bracile», vest for Irland i Atlanterhavet, så langt tilbake som 1325, i et portolankart laget av Angelino Dulcert. Senere dukket det opp som Insula de Brasil i et venetiansk kart laget av Andrea Bianco (1436), knyttet til en av de større øyene i en øygruppe i Atlanteren. Dette ble i en periode identifisert med den moderne øya Terceira i Azorene.
Et katalansk kart fra omtrent 1480 merker to øyer «Illa de brasil», én sørvest for Irland (hvor den mytiske øya angivelig lå) og én sør for «Illa verde», det vil si Grønland.
På kart blir øya vist som avrundet, ofte med et sentralt stred eller en elv rennende østvest gjennom øyas diameter. På tross av flere feilslåtte forsøk på å finne den var den å se på mange kart, sydvest for Galway Bay, fram til 1865, hvor den innen den tid ble kalt Brasil Rock.

Søk etter øya

Ekspedisjoner la fra Bristol i 1480 og 1481 for å søke etter øya; et brev skrevet av Pedro de Ayala, kort tid etter John Cabots hjemkomst fra hans ekspedisjon i 1497, rapporterer at landet funnet av Cabot hadde «blitt oppdaget tidligere av menn fra Bristol som fant Brasil» 
Hy-Brasil har også blitt identifisert som Porcupine Bank, en sandgrunne i Atlanterhavet, omtrent 200 kilometer fra Irland og oppdaget i 1862. Så tidlig som 1870 ble en avhandling lest for Det geologiske samfunn i Irland, som la frem denne identifikasjonen. Dette forslaget har siden dukket opp mer enn én gang, som i en utgave av Notes and Queries fra 1883 og i forskjellige publikasjoner fra 1900-tallet, hvorav en av de nyeste er Graham Hancocks bok Underworld: The Mysterious Origins of Civilization.
16. september

Navnedag

Lillian, Lilly.
Tadatoshi Masuda

Japans herrelandslag

Tadatoshi Masuda spilte én landskamp for Japans herrelandslag.
Sujiatun

Sujiatun (kinesisk: 苏家屯区; pinyin: Sūjiātún Qū) er et bydistrikt i den subprovinsielle by Shenyang nord i den kinesiske provins Liaoning.
Det har et areal på 776 km² og teller 420 000 innbyggere (2004).
Thomas Kingo

Oppvekst og skolegang

Thomas Kingo var sønn av Hans Thomsen Kingo og Karen Sørensdatter. Hans Thomsen Kingo var sønn av en skotsk innvandrer. Selv om foreldrene ikke hadde god råd, ble Thomas Kingo i 1650, som 16-åring, sendt til Fredriksborg latinskole. I 1654 ble han tatt opp på Københavns Universitet og avsluttet studiene med teologisk eksamen i 1658. 
Deretter ble Kingo ansatt som huslærer på Frederiksborg slott i Hillerød, og fra 1659 var han på Vedbygaard ved Tissø. Her skrev han sine første dikt. I 1661 ble han ansatt som kapellan hos presten Peder Worm i Kirke Helsinge.
Kinas kommunistpartis 12. sentralkomité

Kinas kommunistpartis 12. sentralkomité var i sesjon fra september 1982 til november 1987. Det avholdte syv plenarsesjoner. 
Det hadde 210 medlemmer og 138 alternerende medlemmer.
Adi Shankara

Ādi Śaṅkarā (devanagari: आदिशङ्कराचार्यः; malayalam: ശങ്കരാചാര്യർ;født som Śaṅkarā i 788 i Kalady, Chera-dynastiet i dagens Kerala, død 820 AD i Kedarnath, Palariket i dagens Uttarakhand), også kjent som Ādi Śaṅkarācāri, Śaṅkara Bhagavatpādācārya og Ādi Śaṅkarācārya, var en indisk filosof fra Kalady i det som i dag er Ernakulam i Kerala som konsoliderte doktrinen om advaita vedānta.
Hans arbeid på sanskrit etablerte doktrinen om advaita, forenelsen av ātman og nirguna brahman uten egenskaper. I sitt arbeid gjør han rede for ideer fra Upanishadene, og han skrev også rikholdige kommentarer til den vediske kanon (Brahma Sutra, de viktigste av Upanishadaene og Bhagavad Gita) for å styrke sin tese. 
I hans arbeid er hovedmotstanderen mīmāṃsā-skolen, selv om han også argumenterte imot andre skoler, slik som sāṃkhya og enkelte buddhistiske skoler. 
Śaṅkarā reiste rundt omkring på det indiske subkontinent for å fremme sin filosofi gjennom diskurs og debatter med andre tenkere. Han støttet opp om viktigheten av  et monastisk liv slik det var godkjent i Upanishadene og Brahma Sutra på en tid da mīmāṃsā-skolen hadde etablert en streng ritualisme og hadde latterliggjort det monastiske livet. Han skal ha grunnlagt fire mathaer («klostre»), som hjalp den historiske utviklingen til og gjenopplivelsen og spredningen av advaita vedānta, og han er derfor kjent som den som gjenopplive denne. Man tror også Ādi Śaṅkarā var den som organiserte den monastiske ordren daśanāmi saṃpradāya og grunnla tilbedelsestradisjonen ṣaṇmata
Fordeler

Virkemåte

Oppgaven til en klassisk fordeler er todelt: å bryte strømmen til tennspolen slik at denne induserer en høyspenning til tennpluggen, og å lede denne spenningen til riktig tennplugg/sylinder. Fordeleren består av en rotor som på en firetaktsmotor går rundt med halvparten av motorens turtall, og et fordelerlokk som festes over rotoren. Rotoren er ofte koblet til kamakselen. Det er i en firesylindret motor fire kontaktpunkter på innsiden av fordelerlokket, som er koblet til hver sin tennplugg. Når rotoren roterer, blir det nesten kontakt mellom kontaktpunktet på rotoren og kontaktpunktene i fordelerlokket. Luftgapet er så lite at gnisten hopper over. Optimalt tidspunkt for tenning er avhengig av motorens turtall, gasspedalens stilling og en rekke andre parametre. En klassisk fordeler har kun to reguleringemekanismer for tenningstidspunkt: en sentrifugalregulator og en vakummembran. Disse er koblet til bryterplaten i fordeleren hvor stiftene sitter montert. (Stiftene bryter batterispenningen til tennspolen som igjen induserer høyspenning.) For å forhindre at stiftene brenner opp på grunn av gnistgapet som dannes hver gang de åpner, sitter en kondensator tilkoblet stiftene og reduserer slitasjen på kontaktene ved å lede strømmen vekk. Ved å bevege platen og derved stiftenes åpningstidspunkt kan man øke eller senke tenningstidspunktet avhengig av motorens belastning/turtall. Sentrifugalregulatoren kan øke fortenningen så mye som 30 grader avhenging av turtall. Vakumregulatoren kan senke tenningen med 3-5 grader når gasspedalen trykkes ned under akselerasjon. For riktig grunninnstilling av tenningstidspunkt kan en løsne og dreie fordeleren. Normalt ved tomgang er fortenningen satt til 5-12 grader. 

I en moderne motor med elektronisk innsprøytning har man gjerne elektronisk tenningsstyring. Strømmen i tennspolen slås da av og på av motorstyringsenheten. Slik kan altså tenningssystemet justere tenningstiden elektronisk og mer optimalt avhenging av turtall, temperatur, gasspådrag, avgassmåling etc. Tenningstidspunket fastsettes fortsatt som oftest av «bryterkontakten» i fordeleren selv om denne nå gjerne er et Hall-element eller en optisk gaffel. På nyere biler begynner en å flytte sensor for tenningstidspunkt til svinghjulet. Dette gir et mer presist tidspunkt. Da må grunninnstillingen justeres elektronisk.

Alternativer til fordeleren

Fordeleren er naturlig nok en veldig aktuell gjenstand for slitasje, særlig blir bryterkontakten for tennspolen slitt. Anlegget mot knastaklingen blir også slitt slik at tenningstidspunktet forskyves.

I nye biler finner en ofte én tennspole per tennplugg (eller én for hvert par) – såkalt «coilpack» – som er en løsning som erstatter fordeleren. Da må tenningssystemet kunne kontrollere strømmen til hver av tennspolene. Dette kan også bli referert til som «direct ignition».
Els Segadors

Tekst

Catalunya triomfant,

tornarà a ser rica i plena.

Endarrera aquesta gent

tan ufana i tan superba.
Bon cop de falç,

Bon cop de falç,

Defensors de la terra!

Bon cop de falç!
Ara és hora, segadors.

Ara és hora d'estar alerta.

Per quan vingui un altre juny

esmolem ben bé les eines.
Bon cop de falç,

Bon cop de falç,

Defensors de la terra!

Bon cop de falç!
Que tremoli l'enemic

en veient la nostra ensenya.

Com fem caure espigues d'or,

quan convé seguem cadenes.
Bon cop de falç,

Bon cop de falç,

Defensors de la terra!

Bon cop de falç!
Gjerstad prestegård

Gjerstad prestegård ligger sørøst for Gjerstad kirke i Aust-Agder, på den andre siden av et jorde sør for kirkegården.
Både kirkestedet og prestegården har røtter tilbake til middelalderen. Hovedbygningen ved prestegården er et sveitserhus i halvannen etasje med stående utvendig panel. Bygningen ble restaurert i 1994 og er fredet sammen med forpakterboligen fra 1850 og et stabbur fra 1700-tallet (senere ombygget til garasje). Sørøst for hovedbygningen er et hageanlegg. Prestegården er ansett å ha høy verdi som kirkelig kulturminne.
Da dagens hovedbygning ble oppført i 1895, ble den tidligere hovedbygningen, som var fra rundt 1700, revet. Der vokste Niels Henrik Abel opp, idet faren hans var prest i Gjerstad. Ved kirken er en minnebyste av Abel utført av Brynjulf Bergslien. Det lokale historielaget har laget en kultursti i området til minne om Abel.
Baseball under Panamerikanske leker 2015

Baseball under Panamerikanske leker 2015. Baseball var en av sportene under de Panamerikanske leker 2015 i Toronto i Canada. Turneringen ble avviklet 11. til 26. juli 2015. Det var i to turneringer, en for menn og en for damer, det var første gangen som det ble arrangert en baseballturnering for kvinner i de Panamerikanske leker. Åtte nasjoner deltok.
Snelleprydvikler

Utseende

En middelsstor (vingespenn ca. 15 millimeter), brun vikler. Forvingen er mørkt gråbrun med to smale, hvite tverrbånd. Bakvingen er lyst gråbrun.

Levevis

Larven utvikler seg inne i stenglene på sneller (Equisetum spp.) som vokser i vann. Arten finnes følgelig helst på sumpige steder.

Utbredelse

I Europa har arten en ganske begrenset utbredelse som omfatter Norden, Tyskland, Baltikum og det vestlige Russland. Den finnes dessuten i det nordlige Asia.
I Norge er den funnet spredt i det sørligste Norge vestover til Vest-Agder. Arten blir vurdert som Nær truet (NT) på den norske rødlisten fra 2010.